POZIV VJERNICIMA NA DUHOVNU PRIPREMU - DEVETNICU

U POVODU BLAGDANA SV. VINCENCE MUČENICE

28. IV. 2020.

Broj:92./2020.

Draga braćo i sestre!

Dragi Blaćani i Blajke!

Dragi štovatelji sv. Vincence Mučenice, naše Nebeske Zaštitnice!

U povodu 225 obljetnice blagdana sv. Vincence Mučenice, zaštitnice našega Blata i svih vjernika u domovini i iseljeništvu koja više od dva stoljeća bdije i štiti sve nas ovdje i po svijetu pozivam Vas da se za njezin blagdan ove godine pripremio devetnicom koja će početi u nedjelju 19. travnja i trajati do 27. travnja. Pripremio sam molitve i zazive koje ćemo moliti u ovih devet dana, na temelju molitvenika u čast sv. Vincence Mučenice koji je tiskan 1995. godine.

 „Moliti ćemo za sav svijet koji se suočava sa zaraznom bolešću Covid-19 i njezinim posljedicama. Za papu Franju, biskupe, svećenike, đakone, da bude revni i dobri pastiri Kristova stada, da budu još svjesniji milosti koje izlijevaš po njima dok slave sakramente, osobito dok slave svetu Misu; za redovnike i redovnice koji žive svoje karizme: da budu neumorni svjedoci Božjeg milosrđa i njegove ljubavi u svijetu. Neka Gospodin po zagovoru sv. Vincence Mučenice, oboljelima dade milost strpljenja, liječnicima i medicinskom osoblju milost nesebičnog služenja, odgovornima potrebnu mudrost, znanstvenicima potrebno znanje, svima nama više ljubavi, solidarnosti i međusobnog poštovanja, a preminulima vječni život.“ (Iz Sveopće molitve na Veliki Petak koje je izdala Kongregacije), a sve nas da poštedi ove bolesti kao i svih drugi zala.

Program devetnice od 19. do 28. travnja 2020. godine:

|  |  |  |  |  |
| --- | --- | --- | --- | --- |
| Datum | Dan | Sat | Misa | Pobožnost |
| 19. IV. | Nedjelja | 9:00 | Misa | Pobožnost |
| 23. IV. | Četvrtak | 17:30 | Misa | Pobožnost |
| 25. IV. | Subota | 9:00 | Misa | Pobožnost |
| 26. IV. | Nedjelja | 9:00 | Misa | Pobožnost |
| 27. IV. | Ponedjeljak | 17:30 | Misa | Pobožnost |
| 28. IV. | Utorak | 9:00 i 17:30 | Misa | Pobožnost |
| 20.,21.,22.,24. IV | Ponedjeljak,utorak,srijeda, petak | 17:30 |  | Pobožnost |

Zbog korone virusa i nemogućnosti da dolazimo u crkvu kako bi smo blagdan sv. Vincence Mučenice proslavi dostojanstveno i svečano po 225 puta, pozivam Vas da zajedno sa mnom u svojim obiteljima doma molite molitve Devetnice sv. Vincenci Mučenici koju možete naći na stranicama zupasvihsvetih.blato

i na Radiu Blato 92.0 mhz.

„Svemogući vječni Bože, po zagovoru sv. Vincence Mučenice, pogledaj na svoju djecu koja se osjećaju zbunjeni i izgubljeni u ovim teškim trenucima zbog zarazne bolesti koja se širi diljem svijeta, čuj vapaj onih koji ti se obraćaju i mole snagu, spasenje i ohrabrenje, sve nas oslobodi nas od bolesti i straha, daj nam strpljenje i učvrsti nadu, umnoži nam vjeru, usavrši ljubav, ozdravi sve naše oboljele i ohrabri njihove najbliže, daruj mudrost našim državnicima, znanje znanstvenicima, hrabrost i nagradu liječnicima, sestrama i volonterima, trgovcima i prijevoznicima, kao i svima drugima koji svojim radom služe drugima i općem dobru, a svoj mir daruj svim umirućima i život vječni svim preminulima. Po Kristu Gospodinu našemu. Amen.“ (Iz Sveopće molitve na Veliki Petak koje je izdala Kongregacije).

Draga braćo i sestre, živimo u teškim vremenima koja kao da su sve zaustavila. I mi smo zaustavili sve što smo planirali. Dosta smo toga otkazali, a kako se čini morati ćemo i još dosta toga otkazati. No jedno ne smijemo zaustaviti. Ne smijemo s vjerom u nadi i ljubavi zaustaviti svoju molitvu. Ova teška vremena su nam izvrsna prilika da ponovo probudimo molitelja i kontemplativca u sebi. Nemojmo da nam prođu uzaludno.

Pokrenimo se u molitvi i ljubavi prema svima koji su nam povjereni, ali i prema cjelokupnom čovječanstvu jer, kako je rekao papa Franjo, „iz ove situacije možemo izaći samo zajedno, kao cjelokupno čovječanstvo”.

S poštovanjem uz blagoslov i pozdrav

Vaš

 don Željko Kovačević,

 župnik

U Blatu, dana 17. travnja 2020. godine